Associação Desportiva São Caetano

Associação Desportiva São Caetano, almindeligvis kendt som São Caetano, er et brasiliansk fodboldhold med base i byen São Caetano, Brasilien, som er en del af hovedstadsområdet São Paulo. Klubben er sluttet som nummer to i Série A to gange og en gang i Copa Libertadores.

Historie 
Klubben blev grundlagt i 1989 og fandt tidligt succes og vandt tredje og anden division i São Paulos regionale turneringer. São Caetano blev landskendt i 2000.

I 2000 blev det brasilianske mesterskab udkæmpet på en temmelig usædvanlig måde. I henhold til tidligere bedrifter skulle holdene spille i første (bedste hold), anden eller tredje division; São Caetano spillede i anden. Forskellen var, at efter at alle divisioner var færdige, ville en miniturnering samle repræsentanter fra dem alle (et hold fra Tredje Division, tre fra Anden og tolv fra Første), og vinderen ville være den brasilianske mester i 2000.

São Caetano blev nummer to i anden division og kvalificerede sig til finalen. De slog Fluminense, Palmeiras og Grêmio og gik ind i finalen mod Vasco da Gama. Den første kamp endte uafgjort. I løbet af den andet invaderede fans banen og kampen blev afbrudt. På trods af flere ønsker om, at São Caetano skulle erklæres mester, anmodede Vasco ligaen om en tredje kamp, som Vasco gik hen og vandt.

I modsætning til mange hold, der stiger hurtigt i graderne og derefter hurtigt falder tilbage til ukendtheden, havde São Caetano endnu en stærk sæson i 2001. Efter at have spillet en hel sæson i topdivisionen nåede de finalen mod Atlético Paranaense. Endnu en gang sluttede de som nummer to, men på to sæsoner i træk med gode placeringer, sikredes deres ry på et nationalt niveau.

I 2002 var São Caetano finalist i Copa Libertadores, den vigtigste turnering i Sydamerika. Igen blev de nummer to, da de tabte finalen til Olimpia i Paraguay efter straffesparkskonkurrence.
 

São Caetano havde vundet respekt, men ingen titler. I 2004 vandt São Caetano São Paulo State Championship og slog upstate-holdet Paulista fra Jundiaí.

Den 27. oktober 2004, mens de spillede i en kamp mod São Paulo, led São Caetano-forsvarer Serginho et dødeligt hjerteinfarkt. Da São Caetanos personale lod Serginho spille selvom de vidste at han havde hjerteproblemer, blev klubben straffet kraftigt af CBF, og sidenhen har klubben oplevet et fald i deres præstationer.

I slutningen af 2006 sluttede de inden for nedrykningsområdet og spillede i 2007 i Brasileirão B. De forblev der indtil 2013, hvor holdet sluttede på 19. pladsen og rykkede ned til Série C efter 14 år i de to øverste rækker i Brasilien. Samme år var holdet nedrykker i São Paulo statslige mesterskab, hvor de rykkede ned i Paulista Serie A2. I 2014 begyndte holdet sæsonen med dårlige præstationer på 2. niveau i det statslige mesterskabet, hvor holdet først undslap nedrykning i den sidste runde. Efter en ubetydelig sæson rykkede holdet igen ned fra det nationale Série C og skulle konkurrere i Série D fra 2015.

Efter en mislykket kampagne i Serie D, blev klubben ikke blive inviteret tilbage til de fire store ligaer af brasiliansk fodbold, hvorfor de kun spillede i statsligaerne. Efter at have afsluttet Campeonato Paulista 2018 på 7. plads, kvalificerede de sig imidlertid til Serie D i 2019.

Titler

International 
 Copa Libertadores
 Sølv (1): 2002

Nationale konkurrencer 
 Série A
 Sølv (2): 2000, 2001

 Série C
 Sølv (1): 1998

 Campeonato Paulista
 Vinder (1): 2004
 Sølv (1): 2007

 Copa Paulista
 Vinder (1): 2019

 Campeonato Paulista Série A2
 Vinder (2): 2000, 2017

 Campeonato Paulista Série A3
 Vindere (2): 1991, 1998

Nuværende hold

Stadion 
São Caetanos stadion blev bygget i 1955 og går undre navnet Estádio Anacleto Campanella. Dens kapacitet er 22.738 mennesker.

Noter

Referencer

Eksterne henvisninger 
 Officiel hjemmeside 

Etableret i 1989
Fodboldklubber i Brasilien